แรงซื้อ “แบงก์-กลุ่มเจมาร์ท” ดัน SET ปิดบวก 6 จุด แนวโน้มพรุ่งนี้แกว่งไซด์เวย์
SET ปิดบวก 6 จุด รับแรงซื้อแบงก์ใหญ่และกลุ่ม JMART เด้งกลับมา สำหรับแนวโน้มพรุ่งนี้คาดดัชนีแกว่งไซด์เวย์ยังไม่มีปัจจัยใหม่ พร้อมให้แนวต้าน 1,665-1,670 จุด แนวรับ 1,645-1,650 จุด

SET ปิดบวก 6 จุด รับแรงซื้อแบงก์ใหญ่และกลุ่ม JMART เด้งกลับมา สำหรับแนวโน้มพรุ่งนี้คาดดัชนีแกว่งไซด์เวย์ยังไม่มีปัจจัยใหม่ พร้อมให้แนวต้าน 1,665-1,670 จุด แนวรับ 1,645-1,650 จุด
20 ก.พ. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวเพิ่มขึ้นเป็นไปตามทิศทางเดียวกับตลาดหุ้นภูมิภาคเอเชียที่วันนี้ต่างปรับตัวขึ้น แม้ว่ายังไร้ปัจจัยใหม่
โดยแรงซื้อหลักในวันนี้มาจากกลุ่มแบงก์ใหญ่ทั้ง KBANK, BBL และ SCB ขณะเดียวกันก็แรงซื้อกลับของหุ้นกลุ่ม บริษัท เจ มาร์ท จำกัด (มหาชน) หรือ JMART ที่ฟื้นกลับมาทั้งแผง หลังจากร่วงลงไปแรงในสัปดาห์ก่อน และรับรู้ข่าวต่างๆ ไปมากแล้ว ทำให้มีการเด้งกลับมาเป็นแรงส่งให้ดัชนีปรับตัวขึ้นในวันนี้
สำหรับแนวโน้มพรุ่งนี้คาดว่าดัชนีแกว่งไซด์เวย์ ยังคงไม่มีปัจจัยใหม่ และในคืนนี้ตลาดหุ้นสหรัฐฯปิดทำการในวัน President Day ทำให้จะไม่มีปัจจัยของฝั่งตลาดหุ้นสหรัฐฯ เข้ามาเพิ่มเติม ให้แนวต้านที่ 1,665-1,670 จุด และแนวรับ 1,645-1,650 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,420.89 ล้านบาท ปิดที่ 139.00 บาท เพิ่มขึ้น 1.00 บาท
SINGER มูลค่าการซื้อขาย 3,270.54 ล้านบาท ปิดที่ 21.50 บาท เพิ่มขึ้น 4.20 บาท
CPALL มูลค่าการซื้อขาย 1,756.07 ล้านบาท ปิดที่ 64.25 บาท ลดลง 2.00 บาท
JMART มูลค่าการซื้อขาย 1,724.89 ล้านบาท ปิดที่ 29.25 บาท เพิ่มขึ้น 2.00 บาท
JMT มูลค่าการซื้อขาย 1,667.56 ล้านบาท ปิดที่ 47.50 บาท เพิ่มขึ้น 1.75 บาท